সূর্যকুমার যাদববের বিরুদ্ধে তদন্ত শুরু করল ICC!

ওয়েব ডেস্ক : এশিয়া কাপে (Asia Cup) পর পর দু’বার পাকিস্তানকে (Pakistan) হারিয়েছে ভারত (India)। তার পরেই আত্মবিশ্বাসে টগবগ করছিল টিম ইন্ডিয়া। কিন্তু গত ১৪ সেপ্টেম্বরে পাকিস্তানকে হারানোর পর ম্যাচ প্রেজেন্টেশনে দাঁড়িয়ে কিছু মন্তব্য করেছিলেন ভারত অধিনায়ক সূর্যকুমার যাদব (Suryakumar Yadav)। এবার সেটাই তাঁর গলায় কাঁটা হয়ে দাঁড়াল। ভারতের অধিনায়কের বিরুদ্ধে এ নিয়ে অভিযোগ জানিয়েছিল পাকিস্তান ক্রিকেট বোর্ড (PCB)। আর তা নিয়ে এবার তাঁর তদন্ত করার সিদ্ধান্ত নিল আন্তর্জাতিক ক্রিকেট নিয়ামক সংস্থা বা আইসিসি (ICC)।

১৪ সেপ্টেম্বরের ম্যাচের পর প্রেজেন্টেশনের সময় সূর্যকুমার (Suryakumar Yadav) বলেছিলেন, ‘পহেলগাম হামলায় নিহতদের পাশে আছি। ভারতীয় সেনার বীররত্বকে সম্মান জানাই। এই জয় তাঁদেরকেই উৎসর্গ করছি’। এর পরে তিনি জানিয়েছিলেন, সরকার ও বিসিসিআই থেকে নির্দেশ আসার কারণে ভারতীয় ক্রিকেটাররা হাত মেলাননি পাক ক্রিকেটারদের সঙ্গে। এ সব নিয়ে ভারতের বিরুদ্ধে খেলায় রাজনৈতিক রং লাগানোর চেষ্টার অভিযোগ তুলেছে পিসিবি।

আরও খবর : ফের ভারতীয় দলে ব্রাত্য! করুণ নায়ারের টেস্ট কেরিয়ার কি শেষ?

এ নিয়ে ম্যাচ রেফারি রিচি রিচার্ডশন জানিয়েছেন, এ নিয়ে ভারতীয় ম্যানেজমেন্টকে দু’টো ইমেল পাঠানো হয়েছে। সেখানে পাকিস্তানের অভিযোগ তোলা দু’টি অভিযোগও জানানো হয়েছে। তিনি আরও জানিয়েছেন, ম্যাচ শেষে সূর্যকুমারের (Suryakumar Yadav) মন্তব্য খেলার ভাবমূর্তি ক্ষুণ্ণ করেছে। তাই সমস্ত বিষয় পর্যালোচনা করে সূর্যকুমার যাদবকে তলব করার সিদ্ধান্তে পৌঁছেছি। রিচার্ডশন জানিয়েছেন, অভিযোগ স্বীকার করে ভারত অধিনায়ক নয় শাস্তি গ্রহণ করুক। নয়তো আনুষ্ঠানিক শুনানিতে হাজির হোক।

প্রসঙ্গত, আসিসি-র নিয়ম অনুয়ায়ী, আন্তর্জাতিক ক্রিকেটে রাজনৈতিক মন্তব্য করা যাবে না। কিন্তু ভারতীয় অধিনায়ক তা করেছেন বলে অভিযোগ করেছে পিসিবি (PCB)।

অন্যদিকে, সুপার ফোরের ম্যাচে বিতর্কিত সেলিব্রেশন করতে দেখা গিয়েছিল পাক ক্রিকেটার সাহিবজাদা ফারহানকে। এর পাশাপাশি হ্যারিশ রউফকেও পহেলগাম প্রসঙ্গ টেনে ভারতীয় সমর্থকদের উদ্দেশে বাজে আচরণ করতে দেখা গিয়েছিল। তা নিয়ে আইসিসিতে (ICC) আনুষ্ঠানিক অভিযোগ করেছে বিসিসিআই (BCCI)। তার মধ্যেই সূর্যকুমার যাদবের মন্তব্য নিয়ে নতুন চাপ তৈরি হল ভারতীয় শিবিরে।